In en om die huis: Oorskiet-paasbolletjies
Paasbolletjies Botter (kamertemperatuur)Idees vir bo-laag: Ingelegte kerrievis met vars koljanderblare. Prociutto of gerookte ham, roomkaas, vars vye en balsamiese reduksie Blou Camembert, brosgebraaide spek en esdoringstroop.
Verhit ‘n riffel pan en smeer elke paasbolletjiesnytjie met botter aan beide kante. Braai tot goudbruin en hou eenkant. Sny die paasbolletjies horisontaal deur in drie ewe dik snye.
Wenk vir vinnige brosgebraaide spek Rangskik die spekrepies op 2 lagies kombuispapier op ‘n mikrogolfbestande bord. Maak seker dat die spekrepies nie oorvleuel nie. Bedek die spekrepies met nog twee lagies kombuispapier. Mikrogolf vir 4-6 minute op maksimum krag. GEMEENSKAP VAN DIE HEILIGES IN DIE KERK (HK v/a 55) | Pro Regno
Posted by: proregno | August 22, 2018
GEMEENSKAP VAN DIE HEILIGES IN DIE KERK
“Julle moet nie elkeen na sy eie belang omsien nie, maar elkeen ook na die ander s’n. Want hierdie gesindheid moet in julle wees wat ook in Christus was” — FilP. 2:4 en 5.
Hoe dikwels gebeur dit dat gelowiges tot dieselfde gemeente behoort, saam in één kerkgebou sit, saam aan die tafel van die Here aansit en tog mekaar nie eens ken nie en van mekaar niks af weet nie! Die enigste gemeenskap wat tussen hulle bestaan, is dat hulle name in dieselfde lidmateboek geskrywe staan.
Dit is dan, met respek gesê, nie veel anders as wat in ‘n hotel gebeur nie, waar almal se name in dieselfde boek ingeskryf word, terwyl die loseerders verder niks met mekaar te doen het nie.
As gelowiges behoort ons in mekaar belang te stel, mekaar op te soek en met mekaar om te gaan. Ons moet ook vir mekaar bid. Hoe baie gebeur dit nie dat ons in die gebed net aan onsself en ons dierbares dink en miskien so in die algemeen ook aan kerk en volk!
Maar ons behoort ook persoonlik te bid vir diegene wat ons by name bekend is en wat ons voorbidding nodig het. En dan hoef ons in die openbare gebed nie name van mense te noem nie, aangesien hulle by God bekend is en ook by die gemeente, as daar waaragtig ‘n gemeenskap van heiliges is. Die gevaar is nie denkbeeldig nie dat ons deur die noem van name in die gebed wil aantoon hoeveel belang ons in sulke mense stel, terwyl ons dan origens miskien niks vir hulle doen en hulle ook nie besoek nie.
Verder behoort ons mekaar te bemoedig en met raad en daad by te staan.
Die wat treur, moet ons vertroos.
Die wat dwaal, moet ons reghelp.
Die wat in sonde val, moet ons probeer ophelp en hulle vermaan.
Ons neem te dikwels die houding van Kaïn aan: Is ek my broer se wagter? (Gen. 4:9). Ons sal miskien ons broer beskinder of aangee by die kerkraad. Maar ons het nie die moed en die liefde vir ons naaste om hom persoonlik te vermaan en dan nie verder daarvan te praat nie. Nee, ons versuim ons plig, en dan verwag ons dat die predikant of ouderling moet speurder speel om agter te kom wat aangaan.
Ons eenheid, as ‘n gemeenskap van heiliges, moet ook daarin uitkom dat ons saam die Here loof en dien in sy huis. Ons gaan nie net kerk toe om ‘n preek te hoor nie. Nee, ons gaan om daar saam die Here te aanbid en te loof, as sy volk, soos ons so mooi kan sien in Psalms 42, 84 en 122. Die Here wil deur ons gedien wees as persone, as huisgesinne maar ook as gemeentes.
Watter kind is daar wat nie daarvan hou om saam met sy broers en susters te wees nie?
Waarom is ons plekke in die kerk dan so dikwels leeg?
Ook moet daar eenheid wees en liefde tussen die verskillende kerke onderling, sowel as tussen die kerk van vandag en dié van die verlede. Ons mag nie rewolusionêr gesind wees nie. Ook ons vaders en moeders en hul voorgeslagte het tot die gemeenskap van die heiliges behoort. En ons moet daarom aansluiting soek by die verlede en daarop voortbou.
Het ons ook al verskil op kleinere punte, behoort daar éénheid van gedagte, gevoel en wil te wees by almal wat Christus liefhet.
Ons moet één van hart en sin wees.
Bron: Dr. SJ van der Walt, Die Vaste Fondament: Dagboek uit die Heidelbergse Kategismus (1 Junie).
Posted in dr SJ vd Walt, gemeenskap van die heiliges, heidelbergse kategismus, kerk, Skrifoordenking, Skrifoordenkings, vaste fondament HK oordenkings, Woordoordenking
« Die dwaling van baptiste dat die Nuwe Verbond net met ‘volwasse gelowiges’ is (hulle wat ‘n belydenis van geloof kan aflê), en nie ook met kinders van gelowiges nie
Preek: Ons enigste Troos – Die Here dink aan ons na sy goedertierenheid, en nie na ons sonde nie (Psalm 25: 6,7) »